Á námskeiðinu er fjallað í máli og myndum um helstu tegundir garðfugla sem búast má við á Íslandi , einnig þær sjaldgæfari , og mismunandi fæði sem hentar hverri tegund . Farið er yfir helstu gerðir fóðrara , ásamt mikilvægi hreinlætis og aðgengis að hreinu vatni á gjafastað . Einnig er fjallað um tré , blóm og runna sem laða að fjölbreyttar tegundir garðfugla . Rúmlega 50 fuglategundir hafa sést í einstökum görðum á Íslandi . Á námskeiðinu verður fjallað um helstu tegundir sem búast má við í íslenskum görðum , sýndar myndir af fuglunum , farið í helstu náttúrulegar fæðugerðir vetur og sumar og hvað sé best að bjóða þeim ef þeir sýna sig í garðinum . Farið er yfir helstu gerðir fóðrara og fóðurgerðir og hvar hægt er að kaupa slíkan varning . Hreinlæti er mikilvægt þar sem mikill fjöldi fugla kemur saman á einn stað og eru lengi á fóðrum . Sömuleiðis er mikilvægt að fuglar hafi aðgengi að hreinu vatni á gjafastað . Á námskeiðinu er fjallað um garðagróður ( blóm , runna og tré ) sem er eftirsóttur af fuglum og hvetur til heimsókna garðfugla . Með vaxandi gróðri og meiri fjölbreytni eykst fjöldi og fjölbreytni fugla sem sækir garða heim bæði sumar og vetur . Það er margt hægt að gera til að lokka að fugla sem geta veitt fólki ánægju árið um kring . Á námskeiðinu er fjallað um : • Helstu tegundir garðfugla á Íslandi . • Hvernig hægt er að gera garðinn aðlaðandi fyrir fugla ( gróður , fóður , vatn , varpstaðir ) . • Helstu fóðurgerðir fyrir garðfugla – hvað hentar hverri tegund . • Fóðurgjafa og hreinlæti . Ávinningur þinn : • Þú lærir að þekkja helstu fuglategundir sem heimsækja garða • Þú færð upplýsingar um fóðurgerðir , fóðrara og hvar hægt er að nálgast fóðurvörurnar . • Þú færð upplýsingar um varpkassa sem henta hverri garðfuglategund . • Þú færð upplýsingar um uppbyggingu garðs þannig að hann verði eftirsóttur af fuglum . Fyrir hverja : Fyrir allt áhugafólk um garðfugla og fóðrun þeirra . Örn Óskarsson er líffræðingur og framhaldsskólakennari . Hann kenndi raungreinar við Fjölbrautaskóla Suðurlands og víðar í áratugi . Örn er áhugamaður um fuglarannsóknir , fuglaljósmyndun , garðrækt og skógrækt . Hann hefur stundað rannsóknir á fuglalífi í Veiðivötnum og víðar í áratugi . Enn fremur er hann félagi í Fuglavernd og hefur verið þar með fyrirlestra . Mat þátttakenda á mælikvarðanum 1 til 5 Gott yfirlit yfir garðfugla og hentugt fóður . Fínar hugmyndir komu fram um fóðurgjafa .